Believe (שיר של שר)

"Believe" (בעברית: מאמינ/ה) הוא שיר של זמרת הפופ האמריקאית שר. השיר הופץ ב-19 באוקטובר 1998, שלושה ימים לפני צאתו של אלבומה ה-22 של שר הנושא את אותו השם, והוא הסינגל הראשון מהאלבום.

השיר חורג מסגנון הפופ-רוק שהיה מזוהה עם שר באותה תקופה ואימץ סגנון דאנס-פופ קצבי. הוא מכיל שימוש חלוצי בתוכנת עיבוד השמע אוטו-טיון לעיוות קולה של שר, שנודע בשם "אפקט שר". המילים של השיר מתארות העצמה וסיפוק עצמי לאחר פרידה כואבת, על פי הפזמון החוזר "האם אתה מאמין בחיים שאחרי האהבה?".

"Believe" זכה להצלחה כלל עולמית וכבש את ראשי המצעדים של 21 מדינות. השיר זיכה את שר בשיא בספר השיאים של גינס כאמנית הסולו המבוגרת ביותר (52 באותה העת) שכבשה את המקום הראשון במצעד הבילבורד הוט 100, ובשיא לפער הזמן הגדול ביותר בין שני להיטי מקום ראשון (25 שנים, Dark Lady ב-1974).

השיר הפך לסינגל הנמכר ביותר על ידי אמנית סולו בבריטניה והוא אחד הסינגלים הנמכרים ביותר בכל הזמנים, עם מכירות של מעל 11 מיליון עותקים ברחבי העולם.<ref></ref> המבקרים שיבחו את ההפקה המורכבת שלו ואת הסגנון הקצבי שלו, וכינו אותו בתור אחת היצירות החשובות ביותר של שר. "Believe" היה מועמד לפרס הגראמי לתקליט השנה וזכה בפרס הגראמי להקלטת הדאנס הטובה ביותר, הגראמי הראשון והיחיד של הזמרת.

אנשי אקדמיה ומבקרים ציינו לשבח את הדרך בה הצליחה שר להמציא את עצמה מחדש ולהישאר רעננה ועכשווית בתוך עולם הפופ שמתבסס על נעורים. "Believe" הפך לשיר המצליח ביותר של שר בכל הקריירה ולשיר המזוהה ביותר עמה. צאתו של השיר חיזקה את תדמיתה של שר כאייקון פופ ואייקון גאה.

== כתיבה ==
שר מופיעה עם השיר בשנת 2018
טיוטה של "Believe", שנכתבה על ידי בריאן היגינס, מתיו גריי, סטיוארט מקלן וטימותי פאוול, חגה באולפני וורנר רקורדס במשך חודשים. לדברי המפיק מארק טיילור, "כולם אהבו את הפזמון אבל לא את שאר השיר". יו"ר וורנר רקורדס, רוב דיקינס, ביקש מחברת ההפקה Dreamhouse לעבוד על השיר. טיילור אמר כי מטרתם הייתה ליצור תקליט ריקודים עבור שר מבלי להרחיק את מעריציה הוותיקים, לפנות לקהל חדש בלי לפגוע בקהל הנוכחי.<ref name="SOSS"> (updated with Historical Footnote)</ref> שני כותבים נוספים, סטיב טורץ׳ ופול בארי, הצטרפו והשלימו את הכתיבה לגרסה שדיקנס ושר היו מרוצים ממנה."

אף על פי שהיא לא קיבלה קרדיט ככותבת השיר,<ref></ref> שר אמרה שהיא תרמה את השורות: I need time to move״ ״.on, I need love to be strong I've had time to think it through and maybe I'm too good for you לדברי שר: "שרתי את [השיר] באמבטיה, ונראה לי שהבית השני היה מתבכיין מדי. זה עצבן אותי, אז שכתבתי אותו. הוספתי לו נגיעה משלי".<ref name="Bego2004"></ref>

== הפקה ==
"Believe" הורכב עם Cubase VST בדגם מוקדם של Power Macintosh G3, עם סינתיסייזרים הכוללים Clavia Nord Rack ו- Oberheim Matrix 1000 . קולה של שר נרשמו על שלושה מכשירי הקלטה מדגם TASCAM DA88 עם מיקרופון נוימן U67 שכוללים צינור וואקום לעיוות הקול. השיר הוקלט בערך באמצע שנת 1998 בקינגסטון על נהר התמזה, מערב לונדון, באולפן Dreamhouse המופעל על ידי Metro Productions.<ref name="NYTא"></ref>

האפקט על קולה של שר הושג באמצעות תוכנת תיקון הקול אוטו-טיון. במקור, התוכנה יועדה לשמש לתיקונים קטנים ועדינים תווים חדים או שטוחים בהופעות קוליות; עם זאת, טיילור השתמש בהגדרות קיצוניות כדי ליצור תיקונים מהירים באופן טבעי, ובכך הסיר את הפורטמנטו, המגלשה הטבעית בין התווים בשירה. טיילור אמר שזה "החלק הכי מורט עצבים בפרויקט, כי לא הייתי בטוח מה שר תגיד כשהיא תשמע מה עשיתי לקולה". שר אהבה מאוד את האפקט והתעקשה שיישאר בהקלטה הסופית על אף שחברת ההקלטות התעקשה להסירו. בניסיון להגן על האפקט על מנת שיישאר בשיר, המפיקים טענו בפני חברת ההפקות שהוא הושג על ידי ווקודר. האפקט הפך ללהיט בתחום המוזיקה הפופולרית וזכה להמון חיקויים והעתקות, וכונה ״אפקט שר״.<ref name=":0"></ref>

== לחן ==
"Believe" הוא שיר דאנס-פופ.<ref></ref><ref name="about"></ref> בהתחלה ובסוף הוא מכיל דגימות בביצוע ELO, שלא זכו לקרדיט.<ref></ref> השיר הוקלט במפתח F ♯ מז'ור עם מקצב של 133 פעימות לדקה. השיר עוקב אחר התקדמות אקורדים של F ♯ –C ♯ –G ♯ m – B – F ♯ –A ♯ m <small>7</small> –G ♯ m – D ♯ m, והטווח הקולי של שר משתרע בין הטווח הנמוך של <sub>F ♯ 3</sub> לתו C ♯ <sub>5</sub> הגבוה.<ref></ref>

== הצלחה וביקורות ==
ביל לאמב מ-About.com אמר כי השיר הוא "יצירה מושלמת של דאנס-פופ". עורך AllMusic, ג'ו ויגליונה, כינה את "Believe" "יצירת מופת פופית, אחד השירים הבודדים שהצליחו לפרוץ את הקיר הבלתי חדיר של רדיו מקוטע בסוף שנות התשעים כדי לחלחל לתודעת העולם בכללותו." <ref>[http://www.allmusic.com/song/believe-mt0010839295 Song review by AllMusic] Retrieved October 15, 2013</ref> מייקל גאלוצ'י נתן ביקורת פושרת, וכתב כי האלבום Believe הוא "יצירה חסרת מעוף וללא אישיות".<ref>[http://www.allmusic.com/album/believe-mw0000601566 Review by AllMusic] Retrieved October 15, 2013</ref> צ'אק טיילור מבילבורד אמר שזה "הדבר הטוב ביותר ששר יצרה זה שנים". הוא הוסיף, "יש שירים כל כך טבעיים, כה מושרים בנוחות, עד שאתה תוהה איך מישהו לא חשב עליהם לפני עשרות שנים. שר כאן היא הפרס; אפילו המלעיזים הקשוחים שלה ילחמו שלא לנוע למקצב הזה." <ref>[http://www.billboard.com/bbcom/reviews/single_review_display.jsp?vnu_content_id=749849 Single reviews]. Billboard</ref> מאט סטופרה ובריאן גאלינדו מבאזפיד ציינו את השיר כ"אייקוני".<ref></ref> דיימון אלברן, סולן להקות Blur ו- Gorillaz, כינה את השיר "מבריק".<ref></ref> אנטרטיינמנט ויקלי תיארו את השיר "יצירת פופ מושלמת, חביב המועדונים הבא..." וציינו את קולה של שר כ"יחיד ומיוחד".<ref></ref> טום יואינג מ- Freaky Trigger כתב כי השיר הוא יורשו של I Will Survive, ויגרום לכל האוהבים הנכזבים להרגיש כמו המנצחים הכי גדולים שיש. הוא הוסיף- "זה מדהים שלקח למישהו עד שנת 1998 ליצור יצירה כזו ׳האם אתה מאמין בחיים אחרי אהבה?׳, ואולי עוד יותר מדהים שזה לא ג'ים שטיינמן, אלא הגאונות של השיר הוא האופן שבו שר גורמת לו להישמע. " <ref></ref>

השיר הגיע למקום הראשון באוסטרליה, בלגיה, קנדה, דנמרק, צרפת, גרמניה, יוון, הונגריה, איטליה, הולנד, ניו זילנד, נורווגיה, פולין, רפובליקה של אירלנד, ספרד, שוודיה, שווייץ, בריטניה, וארצות הברית.<ref></ref> ב־23 בינואר 1999 הוא נכנס לטופ 40 במצעד הבילבורד והגיעה למקום הראשון במצעד ב־13 במרץ, מה שהפך את שר לאמנית המבוגרת ביותר (בגיל 52) שהגיעה להישג הזה.<ref>https://www.rollingstone.com/music/news/believe-cher</ref> שר גם קבעה שיא על הפער הגדול ביותר בין להיטי מקום ראשון (25 שנים, Dark Lady) והפער הגדול ביותר בין ההצלחה הראשונה להצלחה האחרונה (33 שנים, I Got You Babe).<ref></ref> השיר דורג כשיר הטוב ביותר לשנת 1999 על ידי הבילבורד והפך לשיר הטוב ביותר של שר בקריירה שלה.

בבריטניה, "Believe" הופיע לראשונה במצעד הסינגלים הבריטי ב-25 באוקטובר 1998.<ref></ref> הוא נכנס למקום הראשון במצעד ונשאר בו במשך שבעה שבועות. Believe הפך לשיר הנמכר ביותר בבריטניה בשנת 1998, וזיכה את כותביו בשלושה פרסי אייבור נובלו (לסינגל הנמכר ביותר בבריטניה, לשיר הטוב ביותר מוזיקלית ולירית, וללהיט השנה הבינלאומי) בטקס 1999.<ref name="Ivors99"></ref> ב-1 באוגוסט 2014, השיר הפך לסינגל הנשי הראשון שזכה במעמד של פלטינה משולשת על ידי איגוד תעשיית ההקלטות הבריטני. נכון לאוקטובר 2017, השיר מכר 1,830,000 עותקים בבריטניה, מה שהופך אותו לשיר הנמכר ביותר של אישה במצעד הסינגלים בבריטניה.<ref></ref>

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ הטובים ביותר בכל הזמנים
|159
|<ref></ref>
|}

== וידאו קליפ ==
הקליפ הרשמי של "Believe", בבימויו של נייג'ל דיק, מציג את שר במועדון לילה בתפקיד כפול: כזמרת על הבמה במועדון וכישות על טבעית להם היא מסייעת בתחום האהבה כמו רוח מכוונת. עלילת הקליפ סובבת במידה רבה סביב אישה שנמצאת במועדון ומחפשת את בן הזוג שלה ולבה נשבר כאשר היא רואה אותו עם אישה אחרת.

מבקר המוזיקה של מגזין בילבורד צ'אק טיילור, דירג את הקליפ עם הציון C, תוך שהוא משבח את המראה של שר ואת התסרוקות שלה, אבל ביקר את העלילה "עלילת משנה מיותרת על כמה ילדים שעוקבים זה אחר זה."

== גרסאות כיסוי לשיר ==
ב-25 ביוני 2021 ביצעה הזמרת האמריקאית מיילי סיירוס את השיר במופע "Stand By You", מופע שיזמה לכבוד חודש הגאווה.<ref></ref>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:שירי 1998
קטגוריה:סינגלים מ-1998
קטגוריה:שירי שר
קטגוריה:שירים באנגלית
קטגוריה:שירים שנכתבו על ידי פול בארי
קטגוריה:שירי דאנס-פופ
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:זוכי פרס גראמי להקלטת הדאנס הטובה ביותר
קטגוריה:שירי פלטינה מרובעת בממלכה המאוחדת
קטגוריה:שירי יהלום בגרמניה
קטגוריה:שירי יהלום בצרפת
קטגוריה:סינגלים בהוצאת וורנר מיוזיק גרופ
קטגוריה:סינגלים בהוצאת וורנר רקורדס